PRIOPĆENJE - UPIS PRAVNOG REŽIMA NA KATASTARSKIM ČESTICAMA NA PODRUČJU PARKA PRIRODE VELEBIT

Nakon mnogobrojnih upita građana čije se katastarske čestice nalaze na području Parka prirode Velebit objavljujemo priopćenje.

Općinski sudovi, Zemljišnoknjižni odjeli trenutno vrše upise pravnog režima za područje Parka prirode Velebit i na adrese svih vlasnika nekretnina koje se nalaze na području Parka prirode Velebit stižu Rješenja sa navedenim upisom.

Pravni temelji za upis zabilježbi tog posebnog pravnog režima su čl. 36 st. 6 Zakona o zemljišnim knjigama (NN 63/19) i čl. 127 Zakona o zaštiti prirode (NN 80/13, 15/18, 14/19, 127/19),

Planina Velebit proglašena je parkom prirode Zakonom o proglašenju planine Velebit parkom prirode 1981. godine (NN 24/1981) kada je definirana i granica Parka, sve nekretnine su još od tada u pravnom režimu parka prirode i radi se o nekretninama koje predstavljaju prirodno bogatstvo od osobitog interesa za Republiku Hrvatsku koje treba imati njezinu osobitu zaštitu, međutim isto nije do sada provedeno u katastarskim planovima.

Upisom posebnog pravnog režima definirane  su sve katastarske čestice koje su sastavni dio Parka prirode Velebit. Upis se provodio u sklopu  projekta „Evidentiranje posebnog pravnog režima kao doprinos učinkovitijem upravljanju zaštićenim područjima – KK.06.5.2.06.0001“ za sve nacionalne parkove i parkove prirode na području Republike Hrvatske, a detaljnije informacije mogu pronaći na poveznici <https://eppr.dgu.hr/> .

Upis pravnog režima nema vlasničkih ograničenja te isto neće utjecati na mogućnost kupoprodaje i raspolaganja nekretninama unutar zaštićenog područja Parka prirode Velebit.

Na poveznicama [Bioportal](https://www.bioportal.hr/gis/) ili [ARKOD – Vaša zemlja. Kao na dlanu. (apprrr.hr)](https://arkod.apprrr.hr/) možete vidjeti granice svih zaštićenih područja u Republici Hrvatskoj pa tako i Parka prirode Velebit.

Za sva dodatna pitanja stojimo na raspolaganju.